Uutisissa: Kansanmurha Kiinassa.
Miten Xi Jinpingin johtama maa -
tappaa, sterilisoi ja pitää vankina miljoonia muslimeja.
Osa kansainvälisistä yhtiöistä tahkoavat voittoa -
näillä rikoksilla ihmisyyttä vastaan.
Ja: Ihmiset muistelevat Luis Palauta.
Argentiinalainen evankelista julisti evankeliumin miljardille ihmiselle -
75 maassa. Hän sanoi: "Älä katso minua, katso Jeesusta."
Lisäksi: Irakin kristityt.
Paavin vierailu kohdisti huomion heidän kärsimykseensä.
Pystyvätkö he antamaan anteeksi, kuten hän kehotti?
KRISTILLISEN MAAILMAN UUTISET
Hei ja tervetuloa uutisten pariin.
Murhia, pakkosterilisaatioita ja keskitysleirejä.
Tätä miljoonien uiguurien kerrotaan kärsivän Kiinan hallinnon käsissä.
Kiinan johtajia, mukaan lukien presidenttiä, -
syytetään nyt kansanmurhasta. Katsotaan seuraava juttu.
Uusi raportti esittelee todisteita, joiden mukaan Kiinan hallinto -
pyrkii tietoisesti tuhoamaan maan islaminuskoisen uiguurivähemmistön -
osana etnisen identiteetin yhtenäistämiskampanjaa.
Kiina rikkoo todistetusti kansanmurhan vastaista sopimusta vuodelta 1948.
Todisteet käsittävät julkisia ja vuotaneita valtion asiakirjoja, -
yli 10 000 silminnäkijätodistusta ja satelliittikuvia.
Niistä voi päätellä, että presidentti Xi Jinping -
pyrkii sulauttamaan Kiinan 55 etnistä vähemmistöä, -
mukaan lukien uiguurit, Kiinan han-kulttuuriin.
Han-kiinalaisia on väestöstä yli 90 prosenttia.
Xi itse on enemmän han-nationalisti kuin kommunisti.
Hän pyrkii kiinalaistamaan koko maan. Kyse ei ole vain uiguurimuslimeista.
Siellä on muita, pienempiä vähemmistöjä, -
kuten kazakkeja, uzbekkeja ja myös kristittyjä, joiden kirkkoja tuhotaan.
Seitsemän vuotta sitten -
Xi käski viranomaisten olla armottomia uiguureja kohtaan.
Nyt jopa kaksi miljoonaa uiguuria on keskitysleireillä -
ympäri Xinjiangin provinssia.
Siellä heitä kidutetaan, raiskataan, pakkosteriloidaan ja käytetään orjina.
Heitä riisutaan islaminuskosta. Heidän on pakko omaksua kommunismi.
Propagandistit kutsuvat niitä uudelleenkoulutusleireiksi -
tai ammattikoulutuskeskuksiksi. Pitävätkö he meitä idiootteina?
Noin puoli miljoonaa uiguurilasta on viety valtion lastenkoteihin, -
joissa heitä aivopestään.
Pakkotyö ja lasten keskitetty hoito usein estävät -
kulttuurin, uskonnon ja kielen siirtymisen sukupolvelta toiselle.
Perheen yhteinen aika vähenee.
Hallinnon sekulaarit opit valtaavat aiempaa enemmän alaa.
Hallinnon kerrotaan lähettävän han-miehiä -
makaamaan uiguurinaisten kanssa aviomiesten ollessa vankilassa -
tai pakkosiirrettyinä kaukaisiin kyliin ja kaupunkeihin, -
tavoitteena edistää "etnistä yhtenäisyyttä".
Han-kiinalaisia siirretään muualta Kiinasta Xinjiangiin.
Heitä rohkaistaan ottamaan väkisin vaimoksi uiguurinaisia, -
jotta uiguurien identiteetti heikkenee jälkeläisten kautta.
Se on hyvin laskelmoitua ja harkittua valtion taholta.
Kiina on toistuvasti kiistänyt syyllistyvänsä kansanmurhaan.
Väite kansanmurhasta Xinjiangissa on absurdi.
Se on huhu ja valhe, jota levitetään ihan muista motiiveista.
Kymmeniä yhdysvaltalaisyhtiöitä, kuten Nikeä, Coca-Colaa, -
Adidasta ja Tommy Hilfigeriä, painostetaan jälleen lopettamaan -
uiguurityövoiman käytön Xinjiangin provinssin tehtaissa.
USA:n uskonnonvapauskomissio syyttää yhtiöitä -
osasyyllisyydestä uiguurien vainoihin.
Elleivät yritykset reagoi, kuluttajien täytyy.
Ei osteta Nikeltä, Coca-Colalta ja muilta, -
jotka hyötyvät pakkotyöstä Kiinassa.
Ulkoministeri Antony Blinken tapaa kiinalaisia Alaskassa ensi viikolla.
Hänen odotetaan nostavan asian esiin.
Jos Kiinalla kerran ei ole mitään salattavaa, -
päästäköön kansainvälisen yhteisön ja YK:n katsomaan tilannetta siellä.
Meillä on nyt yhteys Nury Turkeliin USA:n uskonnonvapauskomissiosta.
Kiitos, että tulit ohjelmaan. Äskeisessä jutussa sanottiin, -
että presidentti Xi on enemmän han-nationalisti kuin kommunisti.
Han-kiinalaisia on Kiinan asukkaista 90 prosenttia.
Yrittääkö Xi hävittää kaikki 55 muuta etnistä ryhmää?
Erinomainen kysymys. Rasistinen puoli usein unohtuu -
Kiinassa käynnissä olevassa uiguurien kansanmurhassa.
Puhutaan presidentti Xin poliittisista tavoitteista, -
Kiinan globaaleista tavoitteista, "Vyöstä ja tiestä", -
kansallisesta turvallisuudesta, mutta rasistinen puoli -
menee kaiken muun edelle.
Kiina on antanut virallisia lausuntoja -
esimerkiksi länsimaissa toimivien diplomaattiensa suulla.
Esimerkiksi Kiinan Washingtonin- suurlähettiläs Cui Tiankai sanoi, -
että Kiinan hallinto muuttaa uiguureja normaaliksi ihmisiksi.
Kansainvälinen yhteisö ei ole antanut Kiinalle valtaa määrittää, -
millainen on normaali ihminen.
Kukaan ei ole sanonut heille, että heidän elämäntapansa, -
kulttuurinsa ja kielensä on parempi kuin muiden.
Täytyy kiinnittää huomiota Kiinan virallisiin lausuntoihin.
Niistä selviää, että heidän tarkoituksensa on sammuttaa -
uiguurien vuosisatoja vanha etninen perinne ja identiteetti, -
kuten entinen varapresidentti Mike Pence kertoi elokuussa 2018 -
Hudson-instituutissa.
Uiguurit ovat valokeilassa, sillä heidän tilanteensa on hirvittävä.
Hallinnon toimien kohteena ovat myös kristityt ja tiibetiläiset.
Pääkohteita ovat kristityt ja muslimit.
Tiibetiläisten tukahduttaminen on jatkunut jo pitkään.
Kiinan valtio pitää kristinuskoa ja islamia -
vieraana tai länsimaalaisena uskontona.
Kiinan valtio pitää kristinuskoa, islamia ja muita uskontoja -
mahdollisena uhkana ja epälojaaliutena puoluetta kohtaan.
He näkevät kaiken järjestäytyneen uskonnollisuuden, -
kuten kristinuskon, islamin ja tiibetiläisen buddhalaisuuden, -
mahdollisena epävakauden lähteenä.
He pyrkivät keinolla ja hinnalla millä hyvänsä -
heikentämään kansojen etnistä ja uskonnollista identiteettiä -
ja istuttamaan tilalle ateistisen kommunistisen ideologian -
tämän muutosprosessin kautta, joka on ihmisten uudelleenohjelmointia.
Presidentti Biden on sanonut, että se, mitä leireillä tapahtuu, -
on vain osa Kiinan kulttuurillisia normeja. Miten vastaat?
Minusta siinä ei ole mitään järkeä.
Tämä on jo pitkään orkestroitu ja suunniteltu yritys -
ja Kiinan viranomaisten poliittinen linja.
Se on ollut käynnissä jo vuodesta 2009.
Silloin alettiin puhua Xinjiangin ongelman ratkaisemisesta.
He kutsuvat tätä lopulliseksi ratkaisuksi Xinjiangin ongelmaan.
Tämä on muhinut jo pitkään. Me vain saimme tietää siitä vasta hiljattain.
Nury Turkel, kiitos, että tulit mukaan ohjelmaan.
Nälänhätä uhkaa jopa 400 000:ta lasta Jemenissä Arabian niemimaalla.
Siellä sisällissota on jatkunut kuusi vuotta.
Lisäksi sillä on konflikti Saudi-Arabian kanssa.
Kapinallisalueille on vaikea saada ruokaa ja muuta avustusta.
Maailman ruokaohjelma -järjestön David Beasley kuvailee tilannetta.
Tämä lapsi tässä sairaalahuoneessa on kuoleman kielissä, -
sillä täällä ei ole ruokaa eikä lääkintätarvikkeita.
Miljoonien lasten henki on vaarassa.
Noin 400 000 lasta on vaarassa kuolla tälläkin hetkellä.
Sodan pitää loppua. Tarvitaan äkkiä ruokaa ja lääkintätarvikkeita.
Tilanne on hirvittävä. Tämä on häpeä ihmiskunnalle.
Beasley arvioi, että ruokaohjelma tarvitsee puolessa vuodessa -
ainakin 815 miljoonaa dollaria, -
muuten alkukesästä uhkaa nälänhätä, epävakaus ja massamuutto.
Rukoillaan tilanteen puolesta.
Myanmarissa katolinen nunna menee mielenosoittajien ja poliisin väliin.
Sisar Ann Roza Nu Tawng polvistui poliisien eteen -
ja anoi heitä olemaan ampumatta, pidättämättä ja lyömättä protestoijia.
Yksi poliisi polvistui hänen kanssaan.
Tämä on ainakin jo toinen kerta, kun sisar Ann suojelee siviilejä.
Helmikuussa hän vetosi mellakkapoliisiin -
mielenosoittajien puolesta.
Kukaan ei puolusta myanmarilaisia.
Ihmisten pitää katsoa toistensa perään, -
sillä emme voi luottaa kehenkään.
Turvajoukot pidättävät, hakkaavat ja tappavat ihmisiä.
Rohkea nainen. Turvajoukot ovat YK:n mukaan tappaneet ainakin 54 ihmistä.
Aktivistien mukaan luku on suurempi.
Tulossa: Hän saarnasi evankeliumia miljardille ihmiselle yli 75 maassa.
Muistelemme Luis Palaun elämää ja perintöä.
Hei! Tässä Pat Robertson.
Kun katselen taaksepäin yli 90:ää vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I Have Walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Evankelista Luis Palau on kuollut.
Hän kuoli kotonaan Oregonin Portlandissa.
Hän julisti evankeliumia 60 vuotta ympäri maailman.
John Jessup muistelee Palaun elämää.
Palau julisti Jeesuksesta peräti miljardille ihmiselle.
Hei! Tässä Luis Palau.
Välittävä, valovoimainen ja veikeä.
Nerokas. Keksin sen itse.
Luis Palau oli hyvin välitön.
Katoliseksi varttunut Palau tapasi lähettejä kotimaassaan Argentiinassa.
Hän nousi jo nuorena perheen pääksi isän kuoltua.
Parikymppisenä hän lähti äidin kehotuksesta Amerikkaan -
raamattukouluun, jossa hän tapasi vaimonsa Patin.
Hän työskenteli ja ystävystyi Billy Grahamin kanssa.
Suhteen innoittamana Palau alkoi järjestää omia suurkokouksia.
Kolumbiasta entiseen Neuvostoliittoon ja viimeiselle kiertueelle Espanjaan -
Palaun järjestö arvioi, että hän tavoitti miljardi ihmistä 75 maassa.
Palau myös koulutti ja valmensi tuhansia nuoria evankelistoja.
Hän teki radio-, netti- ja tv-työtä kotikaupungista Portlandista käsin.
Kuten ennakossa sanottiin, tämä ei ole vain puheohjelma.
Palaulla todettiin neljännen asteen keuhkosyöpä vuoden 2017 lopussa.
Hän julkaisi muistelmansa sytostaattihoitojen aikana.
Hänen elämästään tehtiin vuonna 2019 elokuva.
Älkää katsoko minuun. Olen huono esimerkki.
Katsokaa Jeesukseen. Hän on paras.
Palaulla oli into jakaa Kristuksen rakkautta ja vaatimaton tausta.
Hän tavoitti niin mahtimiehet kuin marginalisoituneet.
Toinen rakkauden lähde oli hänen perheensä.
Diagnoosin jälkeen hän kertoi CBN Newsille olevansa valmis, -
vaikkakin häntä suretti rakkaiden jättäminen.
En ano parantumista, -
sillä en tiedä Jumalan tarkoituksia. Luotan Häneen täysin.
Suren vain sitä, että jätän vaimon, lapset, tiimin ja parhaat ystäväni.
Olen valmis Minulla on Herran rauha.
Palau eli yli kaksi vuotta pitempään kuin lääkärit ennustivat.
Hän omistautui valtakunnan palvelemiseen loppuun asti.
Häntä jäivät suremaan vaimo 60 vuoden ajalta -
ja neljä poikaa perheineen.
Pojat voisivat kaiverruttaa hautakiveeni: -
"Isä ei ollut täydellinen, mutta hän rakasti Jeesusta." Jotain sellaista.
Näemme taivaassa, eikö niin? Hei, hei!
Palau oli kuollessaan 86-vuotias.
Meillä on nyt yhteys pastori Samuel Rodrigueziin.
Hän johtaa NHCLC-latinojärjestöä.
Tervetuloa ohjelmaan!
Mikä teki Luis Palausta niin tehokkaan evankelistan?
Hän oli rehti, nöyrä ja huumorintajuinen, -
kuten jutusta kävi ilmi.
Ehdoton Kristus-keskeisyys.
Luis Palau oli ainutlaatuinen.
Hänestä tuli silta -
globaalin evankelikaalisuuden ja tavallisten amerikkalaisten välille.
Hänestä tuli kenties tunnetuin latinoevankelista -
amerikkalaiskristittyjen keskuudessa.
Hänen perintönsä on kiistaton.
Mitä voit kertoa hänestä henkilökohtaisesti?
Hän järjesti useita tapahtumia Kaliforniassa.
Vaimollani ja minulla oli etuoikeus tavata hänet -
sekä toimia ja syödä hänen kanssaan. Hän oli erittäin hauska.
Hänellä oli loistava huumorintaju.
Hän oli sitoutunut ja aidosti nöyrä.
Hän ei ollut millään lailla diiva.
Hän rakasti Jeesusta. Hän oli läpikotaisin aito.
Hän oli sitoutunut sielujen pelastamiseen.
Hän kohteli kaikkia samanarvoisesti tuotantotiimin jäsenistä -
ei-uskoviin teknisiin avustajiin ja uskoviin pastoreihin.
Jos jostakin voi sanoa, että ihminen heijastaa Jeesusta, -
se on Luis Palau.
Hän koulutti ja opetuslapseutti monia evankelistoja.
Mitä hän sanoisi nykyisille saarnaajille?
Älkää vesittäkö evankeliumia. Pitäkää se yksinkertaisena.
Kristus ristiinnaulittu, ylösnoussut, tulossa takaisin.
Se on yksinkertainen evankeliumi.
Älkää tinkikö siitä älkääkä vesittäkö ja monimutkaistako sitä. Se toimii.
Voiko hänen viestikapulansa siirtyä jollekin yhdelle henkilölle?
Ei. Niin kuin ei Billy Grahaminkaan.
Luis Palau oli latinojen Billy Graham.
Se vaatii kokonaista hengellisten poikien ja tyttärien sukupolvea.
Hän on ainutlaatuinen. Hän on nyt taivaassa.
Tarvitaan minun sukupoveni ja lasteni sukupolvi, me kaikki yhdessä, -
jatkamaan sitä uskon ja sitoutumisen perinnettä.
Millaista hänen kanssaan oli lavalla? Saarnasit hänen kanssaan monesti.
Se oli suuri kunnia. Hän oli legenda.
Sydämeni suree, mutta samalla mietin hänen huumoriaan ja armoitustaan.
Se oli mahtavaa ja suuri kunnia.
Hän tasoitti tietä meille muille evankeliumin julistajille.
Olen tällä hetkellä Panamassa konferenssissa.
En olisi täällä, ellei Luis Palau olisi näyttänyt tietä.
Hänellä oli vahva profeetallinen rohkeus.
Täytyy muistaa, että hän oli Argentiinasta. Hän opetteli englannin.
Hän tavoitti myös muut kuin espanjaa puhuvat.
Meidän pitää rakentaa sille perinnölle ja perustalle.
Hieno näkökulma. Kiitos, Samuel Rodriguez. Siunausta!
Inspiroiva perintö. Tulossa: Paavi vahvistaa kristittyjä Irakissa -
ja muistuttaa Kristuksen kutsusta antaa anteeksi vihollisille.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maiden johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
Paavi Franciscus on palannut Roomaan pikavisiitiltä Irakista.
Hän rohkaisi Irakin kristittyjä, -
jotka ovat vuosia kärsineet terroristien, kuten Isisin, käsissä.
Usko voi horjua, etenkin kun tuntuu, ettei Jumala näe tai toimi.
Tämä oli totta teille synkimpinä sodan hetkinä.
Se on totta nyt globaalin terveys- kriisin ja epävarmuuden aikana.
Tällaisina aikoina muista, että Jeesus on kanssasi.
Älä lakkaa unelmoimasta. Älä luovuta äläkä menetä toivoa.
Monet kristityt menettivät kotinsa tai pakenivat, kun Isis nousi valtaan.
Ennen Irakin sotaa kristittyjä oli yli miljoona, nyt enää 250 000.
Seuraamme liittyy Tom Doyle Unchartered Ministriesistä.
Hän on hiljattain laatinut vaimonsa Joannin kanssa kirjan, -
joka kertoo uskovista naisista muslimimaailmassa.
Olet palvellut ihmisiä näissä maissa jo vuosikymmeniä.
Miten musertava on Irakin seurakunnan tilanne?
Heitä on enää hyvin vähän.
Isis antoi vaihtoehdoksi kääntyä, kuolla tai paeta.
Monet pakenivat. Monet lähtivät maasta kokonaan.
Kristittyjä on enää parisataa tuhatta.
Hyvä uutinen on se, että muslimeja tulee uskoon.
Tarkkaa lukua ei tiedetä.
Mutta muslimeja tulee Kristuksen uskoon. Se on innostavaa.
Paavin vierailu Irakiin oli erittäin merkittävä.
Hän kehotti Irakin kristittyjä antamaan anteeksi Isisille -
ja heitä vahingoittaneille. Miten haastavaa se on?
Se on erittäin positiivinen sanoma, -
joka erottaa meidät uskovat uskonnoista.
Se on voimallinen sanoma mutta hyvin haastavaa kristityille.
Mutta kun he rukoilevat ja yrittävät antaa sydämestään anteeksi, -
Herra kohtaa heidät, se tapahtuu ja he muuttuvat iäksi.
Paavilta vaati uskallusta mennä sinne. Hän tapasi myös islamilaisia johtajia -
yrittäessään tuoda yhteyttä uskontojen välille. Mitä ajattelit vierailusta?
Pidin vierailua hyvänä asiana.
On hyvä nostaa vainoja suuren yleisön tietoisuuteen.
Ellei jokin asia ole uutisissa, se unohtuu helposti.
Kristityt ovat siellä vaarassa.
Juttelin juuri erään Irakissa työssä olevan kanssa. Siellä on musertavaa.
Mutta he tietävät, että Herra on heidän kanssaan ja he selviytyvät.
Paavin vierailu oli hyvä asia.
Siitä on jo vuosia, kun Isis tuhosi näiden ihmisten elämän -
esimerkiksi Qaraqoshissa ja Mosulissa.
Paikkoja on alettu jälleenrakentaa, mutta tie on vaikea, vai mitä?
Todellakin. Mosul sijaitsee Niniven tasangolla.
Sinne Joona meni. Meillä on siellä yli 3 000-vuotinen historia.
Emme halua, että sieltä lähdetään, vaan että evankeliumi kukoistaa siellä-
ja etenee. Irak tarvitsee Jeesusta.
Hieno juttu. Kiitos, Tom Doyle Unchartered Ministriesistä.
Lisää uutisia hetken kuluttua.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja poliittisissa parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
Kristitty näyttelijä ja tuottaja Kirk Cameron -
on puolivälissä sadan päivän haastetta, -
jossa rukoillaan nuotion ääressä maalle yhtenäisyyttä.
Hän jakaa ajatuksiaan Raamatusta sosiaalisen median videoilla.
Kurkkaa kotisivuiltamme cbnnews.com, mistä ne näkee.
Kaikki nuotion äärellä on hyvää.
Hienoa, että hän yrittää tuoda ihmisiä yhteen -
ja keskittyä tärkeimpiin asioihin. Ei välttämättä politiikkaan -
vaan Kristuksen evankeliumiin, joka on toivo vangituille.
Saarnaa, veli!
Kerää kolehti. - No en.
Tässä kaikki tältä viikolta.
Ensi viikkoon. Meiltä kaikilta, myös saarnamies Georgelta: siunausta!